**ผลงานนวัตกรรม**

**1. ชื่อผลงานนวัตกรรม**  
 : หมอลำส่งเสริมสุขภาพ

**2. ชื่อผู้จัดทำ**

: นายอายุวัฒน์ สุระเสียง ตำแหน่ง นักวิชาการสาธารณสุขชำนาญการ  
 : นางสาวพรพิมล อินทรชิต ตำแหน่ง นักวิชาการสาธารณสุข

**3. สมาชิกทีม**  
 : นางบุญเที่ยง บุตรศาสตร์  
 : อสม.หมู่ที่ 10

**4. รายละเอียดเกี่ยวกับผลงานนวัตกรรม** *(ให้ระบุรายละเอียดให้มากที่สุด)*

(1) จุดเริ่มต้นหรือที่มาของการจัดทำ / คิดค้นนวัตกรรม  
 อันดับแรกมีคนไข้ที่ป่วยด้วยโรคต่าง ๆ ที่ต้องการให้ทีมปราชญ์ชาวบ้าน ที่ได้ก่อตั้งชมรมโรงเรียนผู้สูงอายุวัดอโศการาม และมีชมรมคนรักษ์สุขภาพขึ้นมา เมื่อญาติใครที่ป่วยแบบหาสาเหตุโรคไม่ได้ นอนซม ก็จะมาเชิญให้ทีมของชมรมคนรักษ์สุขภาพนี้ไปฟ้อน ลำ แก้เคล็ดให้หายได้ บางรายก็หาย บางรายก็ตามอายุของโรค และทีมชมรมคนรักษ์สุขภาพนี้ก็ได้สร้างจุดเด่นเป็นนวัตกรรมให้กับชมชนขึ้นโดยการยอมรับทุกแห่ง แล้วเมื่อมีโรคที่เกิดช่วงฤดูฝนก็คือโรคไข้เลือดออก จากการรณรงค์และการประชาสัมพันธุ์ ในการควบคุมโรคไข้เลือดออกมากขนาดไหน คนในชุมชนก็ไม่ให้ความสนใจสักครั้ง เบี่ยงให้ว่าไม่ใช่หน้าที่ และยังไม่เห็นความรุนแรงของโรค จนถึงปี 2558 ช่วงเดือน กรกฎาคม ที่ผ่านมานั้น มีความรุนแรงของโรคไข้เลือดออกระบาดทั่วเขตพื้นที่ โรงพยาบาลส่งเสริมสุขภาพตำบลศรีพัฒนา จนผู้อำนวยการโรงพยาบาลส่งเสริมสุขภาพตำบลยอดแกง ได้เชิญ อาสาสมัครสาธารณสุข อสม.ทุกหมู่บ้านเข้าร่วมประชุมหารือ ว่าจะช่วยรณรงค์ให้ชาวบ้านเห็นความสำคัญยังไงเพื่อควบคุมให้ไม่ให้เกิดการระบาดอีกรอบ จนเสนอกับทางท้องถิ่น องค์การบริหารส่วนตำบลยอดแกงในการจัดมหกรรมรณรงค์ ควบคุม ป้องกัน โรคไข้เลือดออกโดยแต่ละหมู่บ้านให้จัดป้าย รณรงค์ ป้ายแสดงให้เห็นถึงภัยของโรคไข้เลือดออก และทีมทางปราญชน์ชาวบ้านทีม คนรักษ์สุขภาพ ก็จัดหมอลำขับรถอ้อมหมู่บ้าน โดยเป็นการแต่งเนื้อหมอลำให้เกี่ยวกับการป้องกัน ควบคุมโรคไข้เลือดออก ขณะนั้นก็เชิญทุกพื้นที่ ทุกแห่ง **และเป็นเอกลักษณ์ของคุณยายบุญเที่ยง บุตรศาสตร์มาตั้งแต่สมัยเป็นสาวแล้วที่แต่งเนื้อหาสอดคล้องกับการรณรงค์หรือให้ความรู้ที่สอดแทรกเกี่ยวกับงานด้านสุขภาพจนเป็นที่ยอมรับและใช้ต่อกันมานจนถึงปัจจุบันนี้**

(2) ระยะเวลาที่ใช้ในการจัดทำนวัตกรรม

: ช่วงเดือน กรกฎาคม ถึงปลาย กันยายน ของทุกปี

(3) ลักษณะผลงานนวัตกรรม *(โปรดระบุลักษณะอย่างใดอย่างหนึ่ง)*

- เป็นสิ่งที่พัฒนา / คิดค้นขึ้นใหม่ โดยมีความแปลกใหม่คือ

: การใช้เอกลักษณ์ในการแต่งเนื้อหาในการส่งเสริมสุขภาพ รณรงค์ในการป้องกันโรคภายในชุมชนได้

- เป็นสิ่งที่ได้ปรับปรุงแก้ไขใหม่ คือ

: **คือการเรียบเรียงข้อมูลที่ชัดเจน องค์ความรู้ในแต่ละโรคยังไม่ได้การตรวจดูรายละเอียดในข้อมูลมากเพียงใด**

**5. เป้าหมาย**

**: รับการพัฒนาในตัวบุคคลและขยายการมีปราชญ์ที่เป็นบุคคลต้นแบบด้านการส่งเสริมสุขภาพโดยการดัดแปลง ร้องหมอลำในการส่งเสริมสุขภาพในชุมชนได้อย่างยั่งยืน**

**6. หลักการและขั้นตอน รวมทั้งกรรมวิธีที่ใช้ในการพัฒนา/คิดค้น**.**นวตกรรม**  
 : มีการเขียนข้อมูลที่เป็น รูปธรรม นามธรรม ในการส่งเสริมสุขภาพในทุกรูปแบบทุกเวที และการเสนอผลงานต่างๆในชุมชนได้จนเป็นที่ยอมรับกับบุคคลที่ได้เห็นหรือสัมผัสได้

**7. ตัวชี้วัด ผลผลิต / ผลลัพธ์**

: ประชาชนในชุมชนให้การยอมรับและสนใจในการดูแลสุขภาพตนเองมากกขึ้น เพราการร้องหมอลำโดยสอดแทรกข้อมูลในการส่งเสริม ควบคุม ป้องกัน รักษาโรคได้ชัดยิ่งขึ้น

**8. งบประมาณที่ใช้ในการพัฒนา/คิดค้นนวตกรรม จำนวนเงิน**....................................**บาท**

**9. ประโยชน์ที่ได้รับจากนวตกรรม***(ควรระบุทั้งในเชิงปริมาณ เชิงคุณภาพ เพื่อแสดงให้เห็นคุณค่าของนวตกรรมให้มากที่สุด)*

: เป็นการสร้างความกระตือรือร้น หรือความตระหนักในการควบคุม หรือการป้องกันโรคได้ชัดเจนขึ้น และเป็นแนวสิ่งใหม่ที่แปลกหูแปลกตามากกว่าการ พูดหน้าเวที ประชาคมหมู่บ้านนั้นๆได้   
 : ทำให้มีปราชญ์ชาวบ้าน**ที่เป็นเอกลักษณ์ในชุมชนนั้นได้มากกว่าการฟ้อนลำหรือการร้องหมอลำไปในทางอื่น เพราะได้มาเชื่อมกับการดูแลสุขภาพในชุมชนได้ดีขึ้น**